वास्को द गामा, गोवा

वास्को द गामा (Vasco da Gama), जिसे केवल वास्को (Vasco) भी कहा जाता है, भारत के गोवा राज्य के दक्षिण गोवा ज़िले की मुरगाँव तालुका में स्थित एक नगर है। यह अरब सागर के तट पर बसा हुआ है।"The Rough Guide to Goa," Rough Guides UK, 2010, ISBN 9781405386616"Goa and Mumbai," Amelia Thomas, Lonely Planet, 2012, ISBN 9781741797787

 विवरण 
वास्को का नाम पुर्तगाली अन्वेषक वास्को द गामा के नाम पर रखा गया है। जनसंख्या अनुसार वास्को, गोवा का सबसे अधिक जनसंख्या वाला नगर है और यह अनुमानित: 1,00,000 से अधिक है। यह मुरगांव तालुक का मुख्यालय भी है। यह नगर मुरगांव प्रायद्वीप के पश्चिमी छोर पर और ज़ुवारी नदी के मुहाने पर स्थित है। गोवा की राजधानी पणजी से यह 30 किलोमीटर और, डाबोलिम हवाई अड्डे से 5 किलोमीटर की दूरी पर स्थित है।

इस नगर की स्थापना 1543 में की गई थी और 1961 तक यह पुर्तगाली साम्राज्य का भाग बना रहा, जब इसे भारत ने अपने अधिकार में ले लिया था। भारतीय नौसेना का गोवा नौसेना क्षेत्र (अड्डा) वास्को में स्थित है जहां से यह डाबोलिम हवाई अड्डे पर नियन्त्रण रखते हैं। 

अतीत में वास्को द गामा का नाम बदल कर सम्भाजी नगर करने के कुछ असफल प्रयास भी किये गये हैं।

 इन्हें भी देखें 
 दक्षिण गोवा ज़िला
 मुरगाँव तालुका

 सन्दर्भ 

श्रेणी:दक्षिण गोवा ज़िला
श्रेणी:गोवा के नगर
श्रेणी:दक्षिण गोवा ज़िले के नगर
*